2015D2362 — FI — 17.12.2015 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

asetuksen (EY) N:o 88/97 nojalla Kiinan kansantasavallasta peräisin oleviin tiettyihin polkupyörän osiin sovellettavaa laajennettua polkumyyntitullia koskevista vapautuksista

Oikaisu

▼B

KOMISSION TÄYTÄNTÖÖNPANOPÄÄTÖS (EU) 2015/2362,

annettu 15 päivänä joulukuuta 2015,

asetuksen (EY) N:o 88/97 nojalla Kiinan kansantasavallasta peräisin oleviin tiettyihin polkupyörän osiin sovellettavaa laajennettua polkumyyntitullia koskevista vapautuksista

(tiedoksiannettu numerolla C(2015) 9049)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 ( 1 ) ja erityisesti sen 13 artiklan 4 kohdan,

ottaa huomioon Kiinan kansantasavallasta peräisin olevien polkupyörien tuonnissa asetuksella (ETY) N:o 2474/93 käyttöön otetun lopullisen polkumyyntitullin laajentamisesta Kiinan kansantasavallasta peräisin oleviin tiettyihin polkupyörän osiin, ja laajennetun tullin kantamisesta asetuksen (EY) N:o 703/96 mukaisesti kirjatulta tällaiselta tuonnilta 10 päivänä tammikuuta 1997 annetun neuvoston asetuksen (EY) N:o 71/97 ( 2 ) ja erityisesti sen 3 artiklan,

ottaa huomioon luvasta Kiinan kansantasavallasta peräisin olevien tiettyjen polkupyörien osien tuonnin vapauttamiseksi neuvoston asetuksella (ETY) N:o 2474/93 käyttöön otetusta ja neuvoston asetuksella (EY) N:o 71/97 laajennetusta polkumyyntitullista 20 päivänä tammikuuta 1997 annetun komission asetuksen (EY) N:o 88/97 ( 3 ) ja erityisesti sen 4, 5, 7 ja 10 artiklan,

on ilmoittanut asiasta jäsenvaltioille,

(1) Polkumyyntitullia sovelletaan tällä hetkellä Kiinan kansantasavallasta peräisin olevien oleellisten polkupyörän osien tuontiin Euroopan unioniin, jäljempänä ’laajennettu tulli’, sen seurauksena, kun Kiinan kansantasavallasta, jäljempänä ’Kiina’, peräisin olevien polkupyörien tuonnissa käyttöön otettua polkumyyntitullia laajennettiin asetuksella (EY) N:o 71/97, jäljempänä ’soveltamisalan laajentamista koskeva asetus’.

(2) Soveltamisalan laajentamista koskevan asetuksen 3 artiklan nojalla Euroopan komissio, jäljempänä ’komissio’, valtuutetaan hyväksymään tarvittavat toimenpiteet sellaisen oleellisten polkupyörän osien tuonnin vapauttamiseksi polkumyyntitullista, jonka ei katsota olevan tämän tullin kiertämistä.

(3) Näistä täytäntöönpanotoimenpiteistä säädetään asetuksessa (EY) N:o 88/97, jäljempänä ’tullista vapauttamista koskeva asetus’, jolla perustetaan erityinen vapautusjärjestelmä.

(4) Komissio on tältä pohjalta vapauttanut jotkin polkupyörien kokoonpanijat laajennetusta tullista, jäljempänä ’vapautetut osapuolet’.

(5) Kuten tullista vapauttamista koskevan asetuksen 16 artiklan 2 kohdassa säädetään, komissio on julkaissut Euroopan unionin virallisessa lehdessä luetteloita vapautetuista osapuolista ( 4 ).

(6) Tuorein komission täytäntöönpanopäätös, joka koskee tullista vapauttamista koskevaan asetukseen perustuvia vapautuksia, hyväksyttiin 16 päivänä huhtikuuta 2014 ( 5 ).

(7) Lisäksi komissio saattoi komission ilmoituksella 2014/C-299/08 ( 6 ) käynnistetyn tarkastelun perusteella vapautettujen osapuolten luettelon ajan tasalle annetulla komission täytäntöönpanoasetuksella (EU) N:o 2015/831 ( 7 ).

VAPAUTUSTA KOSKEVAT PYYNNÖT

(8) Komissio sai jäljempänä taulukoissa 1, 2 ja 4 luetelluilta osapuolilta vapauttamista koskevat pyynnöt sekä kaikki tarvittavat tiedot, jotta ne voidaan vapauttamista koskevan asetuksen 4 artiklan 1 kohdan nojalla määrittää hyväksyttäviksi.

(9) Kyseisille osapuolille varattiin tilaisuus esittää huomautuksensa komission päätelmistä pyyntöjen hyväksyttävyydestä.

(10) Kun päätöstä kyseisten osapuolten tekemien pyyntöjen hyväksyttävyydestä odotettiin, laajennetun tullin maksaminen suspendoitiin tullista vapauttamista koskevan asetuksen 5 artiklan 1 kohdan nojalla sellaisten oleellisten polkupyörän osien tuonnin osalta, jotka kyseiset osapuolet ilmoittivat vapaaseen liikkeeseen, siitä päivästä, jona komissio vastaanotti niiden pyynnöt.

LUPA TULLISTA VAPAUTTAMISEEN

(11) Tutkimus taulukossa 1 luetelluilta osapuolilta vastaanotettujen pyyntöjen hyväksyttävyydestä on saatettu päätökseen.



Taulukko 1 Nimi Osoite Maa Taric-lisäkoodi c2 g-engineering GmbH Schlesische Straße 27, DE-10997 Berliini Saksa B934 Solo International Oy Pyyntitie 1 B, 02230 Espoo Suomi B940 Planet X Ltd. Unit 6, Ignite Business Park, Magna Way, Rotherham GB-S60 1FD Yhdistynyt kuningaskunta A995 Longway Poland Sp. z o.o. ul. Parzniewska 4a, PL-05-800 Pruszków Puola B935 BBF Bike GmbH Carena Allee 8, 15366 Hoppegarten Saksa B936

(12) Komissio vahvisti kyseisessä tutkimuksessa, että Kiinasta peräisin olevien osien arvo oli alle 60 prosenttia kyseisten osapuolten kokoonpanotoimintaan käytettyjen osien kokonaisarvosta.

(13) Näin ollen niiden kokoonpanotoiminta ei kuulu asetuksen (EY) N:o 1225/2009 13 artiklan 2 kohdan soveltamisalaan.

(14) Edellä esitetyn johdosta ja tullista vapauttamista koskevan asetuksen 7 artiklan 1 kohdan mukaisesti taulukossa 1 luetellut osapuolet olisi vapautettava laajennetusta tullista.

(15) Saman asetuksen 7 artiklan 2 kohdan mukaisesti osapuolet olisi vapautettava laajennetusta tullista niiden esittämien pyyntöjen vastaanottopäivästä lähtien ja niiden laajennetusta tullista syntyneitä tullivelkoja olisi pidettävä mitättöminä samasta päivästä lähtien.

(16) Kyseisille osapuolille ilmoitettiin niiden pyyntöjen hyväksyttävyyttä koskevista komission päätelmistä ja annettiin mahdollisuus esittää huomautuksensa.

(17) Koska vapautuksia sovelletaan vain taulukossa 1 nimenomaisesti nimellä ja osoitteella mainittuihin osapuoliin, vapautettujen osapuolten olisi ilmoitettava komissiolle ( 8 ) välittömästi mahdollisista muutoksista näihin tietoihin (esimerkiksi nimen, oikeudellisen muodon tai osoitteen muutoksesta tai uusien kokoonpanoyksikköjen perustamisesta).

(18) Tällöin osapuolen olisi toimitettava kaikki asiaankuuluvat tiedot, etenkin mahdollisista muutoksista kokoonpanoon liittyvässä toiminnassaan. Komissio päivittää tarpeen mukaan tällaista osapuolta koskevat tiedot.

VAPAUTUSTA KOSKEVAN PYYNNÖN HYLKÄÄMINEN JA SIIHEN LIITTYVÄN SUSPENDOINNIN POISTAMINEN

(19) Tutkimus taulukossa 2 luetellulta osapuolelta vastaanotetun pyynnön hyväksyttävyydestä on saatettu päätökseen.



Taulukko 2 Nimi Osoite Maa Taric-lisäkoodi S.C EUROBIKE UNIVERSAL S.R.L. Str. Asociației, nr. 4, Movilița, Ialomița Romania B941

(20) Komissio vahvisti kyseisessä tutkimuksessa, että Kiinasta peräisin olevien polkupyörän osien arvo oli enemmän kuin 60 prosenttia kaikkien kyseisen osapuolen kokoonpanotoiminnassa käytettyjen osien kokonaisarvosta, eikä osapuoli osoittanut, että kokoonpanotoiminnan aikana tuotuihin osiin lisätty arvo oli enemmän kuin 25 prosenttia valmistuskustannuksista.

(21) Näin ollen kyseisen osapuolen kokoonpanotoiminta kuuluu asetuksen (EY) N:o 1225/2009 13 artiklan 2 kohdan soveltamisalaan ja vapauttamisen edellytykset eivät täyty.

(22) Tällä perusteella ja vapauttamista koskevan asetuksen 7 artiklan 3 kohdan nojalla komission on hylättävä tämän osapuolen pyyntö ja poistettava vapauttamista koskevan asetuksen 5 artiklassa tarkoitettu laajennetun polkumyyntitullin maksamisen suspendointi.

(23) Näin ollen laajennettu tulli olisi kannettava siitä päivästä lähtien, jona tämän osapuolen toimittama vapauttamista koskeva pyyntö vastaanotettiin eli päivästä, jona suspendointi tuli voimaan.

(24) Kyseiselle osapuolelle ilmoitettiin sen pyynnön hyväksyttävyyttä koskevista komission päätelmistä ja annettiin mahdollisuus esittää huomautuksensa. Annetussa määräajassa ei saatu huomautuksia.

(25) Edellä esitetty ei estä vapautuksen soveltamista lopullisen käyttötarkoituksen valvonnan perusteella tullista vapauttamista koskevan asetuksen 14 artiklan mukaisesti.

TULLISTA VAPAUTETUN OSAPUOLEN TIETOJEN PÄIVITYS

(26) Taulukossa 3 lueteltu tullista vapautettu osapuoli ilmoitti komissiolle, että sen oikeudellinen muoto ja nimi on muuttunut. Tutkittuaan toimitettuja tietoja komissio päätteli, että muutokset eivät millään tavalla vaikuta kokoonpanotoimintaan siltä osin kuin on kyse vapauttamista koskevassa asetuksessa vahvistetuista vapautuksen edellytyksistä.

(27) Kyseisen osapuolen vapauttaminen laajennetusta tullista vapauttamista koskevan asetuksen 7 artiklan 1 kohdan mukaisesti säilyy ennallaan, mutta sitä koskevat tiedot olisi päivitettävä.



Taulukko 3 Aiemmat tiedot Muutos Taric-lisäkoodi S.N.C. Cicli Olympia di Pasquale e Antonio Fontana & C.Via Galileo Galilei 12/A, IT-35028 Piove di Sacco (PD), Italia Yrityksen uusi nimi ja oikeudellinen muoto on ”Cicli Olympia S.r.l.” A167

TULLIEN MAKSAMISEN SUSPENDOINTI TUTKIMUKSEN KOHTEENA OLEVIEN OSAPUOLTEN OSALTA

(28) Tutkimus taulukossa 4 luetelluilta osapuolilta vastaanotetun pyynnön hyväksyttävyydestä on vielä kesken. Odotettaessa päätöstä siitä, ovatko kyseisten osapuolten pyynnöt hyväksyttäviä, laajennetun tullin maksaminen on suspendoitu.

(29) Koska suspendointia sovelletaan vain taulukossa 4 nimenomaisesti nimellä ja osoitteella mainittuihin osapuoliin, kyseisten osapuolten olisi ilmoitettava komissiolle ( 9 ) välittömästi mahdollisista muutoksista näihin tietoihin (esimerkiksi nimen, oikeudellisen muodon tai osoitteen muutoksesta tai uusien kokoonpanoyksikköjen perustamisesta).

(30) Tällöin osapuolen olisi toimitettava kaikki asiaankuuluvat tiedot, etenkin mahdollisista muutoksista kokoonpanoon liittyvässä toiminnassaan. Komissio päivittää tarpeen mukaan tällaista osapuolta koskevat tiedot.



Taulukko 4 Nimi Osoite Maa Taric-lisäkoodi In Cycles – Montagem e Comércio de Bicicletas Lda Zona Industrial De Barrô Norte/Sul, N.o 976, Fracçao A/B e D, AP. 52, PT-3750-353 Barrô – Águeda Portugali B960 PANEX DINAMIC d.o.o. Dr.Tome Bratkoviča 1, HR-40000 Čakovec Kroatia B963 CICLI EUROPA s.r.l. 34 Via portella Bifuto, IT-93017 San Cataldo (CL) Italia C001 OLYMPIQUE SARL ZA Les Epalits, FR-42610 Saint-Romain-le-Puy Ranska C002 Interbike Spólka z o.o. ul. Śląska 6/5, PL-42-200 Częstochowa Puola C003 Kuisle & Kuisle GmbH Füssener Straße 22 a, DE-87675 Stötten Saksa C021 CycleSport North Ltd 363 Leach Place, Walton Summit Center, Preston, GB-PR5 8AS Yhdistynyt kuningaskunta C049 Firma Handlowo-Usługowo-Produkcyjna ”Trans-Rower” Roman Tylec Dąbie 47, PL-39-311 Zdziarzec Puola C053

sekä katsoo seuraavaa:

ON HYVÄKSYNYT TÄMÄN PÄÄTÖKSEN: